google/wiki40b huggingface dataset:
Pieter Jansz. Saenredam

Piteris Sanredamas (ol. Pieter Saenredam, gimė 1597 m. birželio 9 d. Asendelfte, Nyderlandai – palaidotas 1665 m. gegužės 31 d. Harleme) – XVII a. Nyderlandų architektūrinių vaizdų tapytojas ir piešėjas.

Biografija

Piteris Jansas Sanredamas gimė 1597 m. birželio 9 d. Asendelfto miestelyje Šiaurės Olandijoje. Jo tėvas Janas buvo žinomu to meto graveriu. 1609 m. motina su P. Sanredamu (tėvas mirė 1607 m.) persikėlė į Harlemą ir 1612 m. gegužę jis buvo registruotas mokiniu pas tapytoją Frans de Grebber (1573−1649). 1623 m. balandžio 24 d. Piteris Sanredamas registruotas Harlemo Šv. Luko tapytojų gildijoje. Iki to laiko jis dirbo Frans de Grebber dirbtuvėse, tikriausiai daugiau asistentu nei mokiniu. Tikėtina, kad sėkmingesnei P. Sanredamo karjerai trukdė jo netaisyklinga žmogaus figūra. 1628 m. datuotas pirmas išlikęs P. Sanredamo paveikslas „Šv. Bavono bažnyčios Harleme vidaus vaizdas“. Tikriausiai iki to laiko P. Sanredamas dirbo piešėju pas vietos architektus Salomon de Bray ar Jacob van Campen. Sanredamas daugiausiai vaizdavo Harlemo Šv. Bavono ir Naujosios bažnyčių interjerus. 
1636 m. P. Sanredamas lankėsi Utrechte, piešė vietos bažnyčių vaizdus, tikriausiai buvo susijęs su Abraham Bloemaert dirbtuve. 1638 m. P. Sanredamas vedė Aefje Gerritsdr ir iki gyvenimo galo, su trumpomis išvykomis, gyveno ir mirė Harleme. Pora susilaukė vienos dukters. P. Sanredamas kolekcionavo knygas, paveikslus, turėjo vieną Maerten van Heemskerck albumų su Romos vaizdais. Palaidotas 1665 m. gegužės 31 d. Jo kūriniai pasižymi harmoningumu ir ramybės nuotaika. P. Sanredamas paliko apie 50 paveikslų, 150 piešinių, kelis grafikos kūrinius. Kai kuriuos paveikslus nutapė pagal piešinius, nematęs tikro objekto, pavyzdžiui, „Romos Santa Maria della Febbre bažnyčia“.
Zuikos

Istorija

Sovietmečiu buvo Zuikų apylinkės centras.
Egoizmas

Egoizmas – pirmenybės teikimas savo, o ne kitų ir visuomenės reikalams, savimeilė, savanaudiškumas.
Šiuo žodžiu įvardijamos tokios sąvokos:
Saulius Juškys

Biografija

1977 m. baigė Vilniaus inžinerinį statybos institutą. 1977–1993 m. dirbo Miestų statybos projektavimo instituto Kauno filiale (1988–1993 m. Kauno miesto statybos projektavimo institutas), nuo 1993 m. – bendrovėje „Miestprojektas“.
Uosininkai

Aplinkinės gyvenvietės

VILNIUS – 22 kmLAVORIŠKĖS – 5 kmMICKŪNAI – 4 km
Paul di Resta

Karjera

Savo lenktynininko karjerą Paul pradėjo kartingų čempionatuose. Juose jis lenktyniavo nuo 1994 iki 2002 m. 2001 m. jis tapo Didžiosios Britanijos kartingų klasės čempionu.
2003 m. jis perėjo prie Formulės čempionatų. Tais metais lenktynininkas debiutavo Formulės Renault Didžiosios Britanijos pirmenybėse. Jau kitais metais jis užėmė trečią vietą galutinėje šio čempionato įskaitoje. 2005-2006 m. sezonus jis praleido Europos Formulės 3 čempionatuose. 2006 m. jis tapo šios serijos čempionu.
2007-2010 m. Paul lenktyniavo DTM čempionate. Tris paskutinius sezonus galutinėse įskaitose jis užėmė pirmas tris vietas. Čempionu škotas tapo 2010 metais.
Tais pačiais metais jis tapo Force India ekipos lenktynininku bandytoju, o jau 2011 m. Australijos Grand Prix debiutavo lenktynininko vietoje ir pelnė savo pirmąjį karjeroje tašką.
Petras Narkevičius (1946)

Biografija

1980 m. baigė Lietuvos žemės ūkio akademiją, inžinierius mechanikas. 1995–2011 m. Vabalninko žemės ūkio mokyklos, (nuo 2011 m. Biržų technologijų ir verslo mokymo centro Vabalninko skyrius) direktorius.
2003–2015 m. ir nuo 2016 m. Biržų rajono savivaldybės tarybos narys.
Lietuvos valstiečių liaudininkų sąjungos narys.
Sutuoktinė Elena, vaikai Edgaras, Rytis.
Ilinojaus universitetas

Istorija

Ilinojaus universitetas įsteigtas 1867 m., iki 1885 m. Ilinojaus pramonės universitetas, atidarytas 1868 m. kovo 2 d., 1982 m. reorganizuotas. Universiteto vadovas – prezidentas, renkamas 4 metams. Kiekvienam iš grupės universitetų vadovauja kancleris.
Ilinojaus universiteto leidykla įkurta 1918 m., ji kasmet išleidžia apie 120 pavadinimų knygų, 26 periodinius leidinius. 11 universiteto mokslininkų yra gavę Nobelio premiją.
Alksnėnai (Vilainiai)

Istorija

Iki XX a. vid. vadinti Gaižmėnais.
Burkšai

Istorija

Kaime buvo vandens malūnas. Į rytus nuo kaimo, kitame Dubysos krante – Pakalniškių senkapiai. 1 km į ietvakarius nuo kaimo – Badauskių piliakalnis. Kaimo ribose yra kelios turistinės stovyklavietės.

Aplinkinės gyvenvietės

Kurtuvėnai – 6,5 km
Maskvytė – 2 km
ŠIAULIAI – 22 km 
 BUBIAI – 10 km 
 Bazilionai – 3,5 km
Užpelkiai – 1 km
Taručiai – 2,5 km
Stibiriškė – 2 km 
 Gardeliai – 3 km
Minginčiai – 4,5 km
Pikužiai – 1 km
Kings Lino katedra

Istorija

1095 m. Norvičiaus vyskupas Herbert de Losinga atidarė dabartinę katedrą kaip benediktinų vienuolyną. Palaipsniui bažnyčia plėtėsi ir kito. Yra išlikę autentiški XII–XV a. architektūriniai elementai. Jaučiasi ankstyvosios angliškos gotikinės architektūros įtaka.
Po Anglijos bažnyčių reformavimo (anglikonybės įtvirtinimo) – atsisakyta vienuolyno, o bažnyčia tapo Kings Lino parapijos centrine bažnyčia, rinko aukas Noridžo katedrai. Yra išlikusių originalių 1419 m. kurtų interjero detalių (pvz., suoliukų pašonės), bet dauguma jų išgabentos į Viktorijos ir Alberto muziejų.
1951 m. bažnyčios pastatui suteiktas 1 lygio architektūrinio paveldo laipsnis.
2011 m. bažnyčiai suteiktas dabartinis rangas.
Atodūsių tiltas

Istorija

Žinoma, jog senovėje čia būta brastos, ėjęs svarbus kelias.
Iki 1980 m. tilto griūties, šalia dabartinio tilto stovėjo tarpukario laikų medinis tiltas, kuriuo ėjo Slavinčiškio gatvė. Jį laikė mediniai poliai, suleisti į Kupą. Žvyrkeliu per jį buvo važiuojama per Slavinčiškį Adomynės ir Juodpėnų link, jungėsi su Vytauto gatve. Pastačius sunkiasvoriam transportui skirtą Krasnavos g., Atodūsių tiltas tapo tik pėsčiųjų.
1980 m. būdamas kritinės būklės tiltas sugriuvo. Vietoje jo skubos tvarka be jokio projekto paklotos dvi 9 metrų ilgio gelžbetonio plokštės, kadangi tuometinės rajono statybos organizacijos darbuotojams reikėjo kuo skubiau pasiekti Kupiškio centrą ir vykti į šventinę demonstraciją, vykusią gegužės pirmosios proga.
2001 m. pavasarį tiltas buvo paplautas potvynio. Tuomet susirūpinta jo rekonstrukcija. Darbai vyko tų pačių metų vasarą. Buvo gilinti nauji jo pamatų blokai, tiltui panaudotos tos pačios gelžbetonio plokštės, padaryti turėklai.
Gotha G.V

Gotha G.V buvo sunkusis bombonešis, naudotas vokiečių per Pirmąjį pasaulinį karą. Šis lėktuvas skirtas ilgo nuotolio tarnavimui. G.V serija buvo naudojama daugiausiai naktiniams sprogdinimams.
Pagryžuvio piliakalnis

Piliakalnis

Piliakalnis įrengtas Gryžuvos kairiajame krante esančiame aukštumos kyšulyje. Iš šiaurės, šiaurės vakarų ir rytų jį juosia Gryžuvos upė ir jos slėnis. Iš pietų prieina gretima aukštuma. Šlaitai statūs, 12-13 m aukščio. Aikštelė netaisyklingo ovalo formos, pailga šiaurės – pietų kryptimi, 11 m pločio, 18 m ilgio (buvo apvali). Ją žiedu juosė pylimas, geriausiai išlikęs pietvakarių pusėje, kur yra 3,5 m aukščio, 27 m pločio. Jo išorinis 4,5 m aukščio šlaitas leidžiasi į 7 m pločio, 0,5 m gylio griovį. Šiaurės rytiniame aikštelės krašte pylimas yra 0,8 m aukščio, 6 m pločio, nuplauta išorine dalimi.
Aikštelės rytinė dalis ir šiaurinis šlaitas nuplauti Gryžuvos. Piliakalnis apaugęs lapuočiais, pomiškis iškirstas, aikštelė dirvonuoja.
Pietvakarinėje piliakalnio papėdėje 1 ha plote yra papėdės gyvenvietė.

Aplinkiniai piliakalniai

Burbaičių piliakalnis 10 km
Papušinio piliakalnis 4 kmBubių piliakalnis 28 km
Kurtuvėnų piliakalnis 23 kmNormančių piliakalnis 19 km
Kudinų piliakalnis 17 kmGalinių piliakalnis 27 km
Papilių piliakalnis 26 kmTytuvėnų piliakalnis 6 km
Diauderių piliakalnis 32 kmBulavėnų piliakalnis 8 km
Gaučiškės piliakalnis 13 kmRaseinių piliakalnis 28 km
Betygalos piliakalniai 30 kmŠiaulelių piliakalnis 12 km
Zvėgių piliakalnis 25 km
NK Omladinac Mionica

Istorija

Klubas įkurtas 1958 m. Yra žaidęs antros pakopos pirmenybėse, bet jose neįsitvirtino.

Pasiekimai

Negali pasigirti dideliais laimėjimais.
15min

Istorija

2005 m. rugsėjo 1 d. pradėtas leisti tabloidinis laikraštis. Po septynių mėnesių Norvegijos žiniasklaidos koncernas „Schibsted“ įsigijo UAB „15 minučių“ žiniasklaidos bendrovę. 2008 m. rugpjūčio 7 d. paleistas naujienų portalas 15min.lt. Nuo 2005 m. ėjęs dienraštis 2012 m. tapo savaitraščiu, o 2013 m. birželį laikraščio leidyba buvo sustabdyta. 2013 m. rugsėjį Norvegijos bendrovė „Schibsted“ pasitraukė iš Baltijos šalių rinkos pardavusi „15min“ portalą Estijos bendrovei „Eesti Meedia“.
2015 m. balandį „15min“ tapo portalu be vyr. redaktoriaus, daugiau atsakomybės patikėta skyrių vadovams. 2016 m. balandį „15min“ atnaujino portalo dizainą. Tu pačių metų gegužę portalas atsisakė anoniminių komentarų portale, paskelbdamas „Interneto higienos“ judėjimą. Taip pat apribojo galimybę skaityti naujienas naudojantis reklamos pašalinimo įskiepius bei iš dalies apmokestino turinį (naujienos be reklamos – €1 per mėnesį).
Iki 2017 m. „15min“ portalas pagal partnerystės sutartį Žurnalų leidybos grupės prekių ženklams („Žmonės“, „Ji“, Edita“ ir „Laima“) internete atstovavo pastaruosius aštuonerius metus. 15min.lt jas pakeitė naujomis skiltimis – „Vardai“, „Maistas“, „Gyvenimas“. Beveik visi iki šiol pramogų rubrikoms rašę žmonės liko „15min“ ir kuria turinį naujosioms rubrikoms.
2018 m. „15min“ tapo oficialiu „Euroleague Basketball“ žiniasklaidos partneriu 5 metams.
2019 m. pristatė įgarsintų naujienų, straipsnių bei tinklalaidžių turinį platfomoje „15min Klausyk“. Klausytojai pirmus 2 mėnesius galės nemokamai klausyti Yuval Noah Harari knygos „Sapiens. Glausta žmonijos istorija“.
KK199

Maršrutas

Kelias prasideda Požerūnuose, 4 km į pietvakarius nuo Tauragės. Eina per Tauragės ir Šilutės rajonus. Prie kelio yra šie miesteliai ir kaimai: Kęsčiai, Aukštupiai, Žygaičiai, Draudeniai, Balčiai. Baigiasi Vainute, sankryžoje su krašto keliu, jungiančiu Šilalę su Šilute. Žygaičiuose, ir du kartus pietryčiau jų, kelias kerta Ežeruonos upelį, ties Draudeniais prasilenkia su Draudenių ežeru, 2 km į pietryčius nuo Vainuto kerta Šyšą.
Karlis Baumanis

Karlis Baumanis (1835 m. gegužės 11 d. – 1905 m. sausio 10 d.) – latvių kompozitorius. Latvijos himno Dievs, svētī Latviju! muzikos ir žodžių autorius.
Karlis Baumanis buvo pirmasis kompozitorius, kuris XIX a. dainos žodžiuose panaudojo žodį „Latvija“, nors Latvija vis dar buvo Rusijos imperijos sudėtyje.

Biografija

Karlis Baumanis gimė 1835 m. gegužės 11 d. Latvijos himną sukūrė 1870 m. Gyveno ir dirbo mokytojui bei žurnalistu Limbažiuose. Mirė 1905 m. sausio 10 d., būdamas 69 metų.
FA Erewan

Nuo 1995 m. iki 2000 m.

Įkurtas Aboviane kaip Kotayk Abowyan dukterinė komanda, 1996 m. perkeltas į Jerevaną kaip atskiras klubas. 
1997 m. rudenį komanda tapo čempionais. Vėliau būta finansinių problemų. Šis darinys iširo 2000 m. pradžioje.

Nuo 2018 m.

2018 m. liepos 13 d. Armėnijos Futbolo Federacija pranešė, kad FC Yerevan grįžta į profesionalų futbolą ir dalyvaus 2018-19 m. Pirmos lygos pirmenybėse.
2019 m. rugsėjo 5 d. Nebojša Petrović buvo atleistas iš vyr. trenerio pareigų. 
Su Vlad Goian 2019 m. rugsėjo 16 d. sudaryta sutartis vieneriems metams.
Referendariatas

Referendariatas (vok. Referendariat) - parengiamoji tarnyba (stažuotė, mokymasis), siekiant tapti aukštesniojo rango (höherer Dienst) valstybės tarnautoju Vokietijoje. Trukmė - 2 metai (atskirais atvejais ir trumpiau). Paskirtis - įgyti praktinių žinių, kurios neįgyjamos akademinių studijų metu.

Referendaras

Referendaras - tarnautojas stažuotojas, atliekantis referendariatą. Juo tapti galima išlaikius valstybinį arba jam lygiavertį akademinį egzaminą po bent 3 metų studijų aukštojoje mokykloje. Referendariato tvarką reglamentuoja federalinių žemių teisė. Referendaro vardas yra tarnybinis vardas ir yra teisiškai saugomas. Neteisėtas titulo panaudojimas baudžiamas (VFR BK).
Kai kuriose žemėse (Badenas-Viurtembergas, Hesenas ir Saksonija) teisės referendaras („Rechtsreferendar“) yra viešosios teisės titulas, suteikiamas išlaikius pirmąjį valstybinį teisės egzaminą ir (ar) išduodant liudijimą (Hesenas). Titulas gali būti naudojamas nepriklausomai nuo įdarbinimo parengiamojoje tarnyboje (pvz., Badene-Viurtemberge: § 35 Abs. 3 JAPrO; Hesenas: § 22 Abs. 1 Satz 2 JAG; Saksonija: § 15 Abs. 4 SächsJAPO).
Vilsono pusiasalis

Vilsono pusiasalis (angl. Wilsons Promontory) – pusiasalis pietryčių Australijoje, Viktorijos valstijoje, į pietryčius nuo Melburno. Ilgis 35 km, plotis iki 22 km. Pusiasalyje, išsikišančiame į Baso sąsiaurį, yra piečiausia Australijos žemyno vieta – Pietų kyšulys (South Point). Kyšulyje įrengtas švyturys.
Vilsono pusiasaliui būdingi įprasti pietų Australijos kraštovaizdžiai – smėlynai, papartynai. Čia sutinkama ~300 stuburinių gyvūnų rūšių (tarp jų – koalų, echidnų, vombatų), virš 140 paukščių rūšių. Nuo 1908 m. pusiasalio gamta saugoma Vilsono pusiasalio nacionaliniame parke.
Darbas (Pasvalys)

Istorija

Iki 1950 m. Pasvalio apskrities laikraštis, 1950–1990 m. – LKP Pasvalio rajono komiteto ir LDT leidinys, nuo 1990 m. vasario 21 d. – rajono laikraštis. Steigėja ir leidėja UAB „Pasvalio laikraštis“.
Iki 1961 m. vadinosi „Stalino vėliava“, nuo 1961 m. – „Pasvaliečių darbas“, skirtas Pasvalio ir Biržų rajono gyventojams, nuo 1972 m. balandžio 25 d. – „Darbas“, leidžiamas Pasvalio rajono gyventojams. Iki 1960 m. spausdino Pasvalio spaustuvė, nuo 1960 m. ji prijungta prie Biržų spaustuvės, nuo 1985 m. spausdino Panevėžio spaustuvė.
1949 m. ėjo vienąkart, dukart, nuo 1950 m. – dukart, 1965–1989 m. – triskart, 1990–1994 m. – dukart, nuo 1995 m. – tris kartus per savaitę. Tiražas: 1949 m. – 1000 egz., 1987 m. – 11 000 egz., 1997 m. – 5000 egz.
Ivangorodas

Istorija

1492 m. Rusijos caro Ivano III nurodymu pastatyta tvirtovė, kuri ir pavadinta jo vardu. 1581–1590 m. ir 1612–1704 m. kontroliuota švedų. 1920–1940 m. pagal Tartu sutartį priklausė Estijai. Po 1940 m. vėl atiteko Rusijai. Miesto teises gavo 1954 m.

Ekonomika

Tekstilės, metalo apdirbimo, maisto pramonė. Hidroelektrinė ant Narvos upės. Svarbus tranzitinis punktas.
Bronius Kazėnas

Biografija

Iš mažens pamėgęs muziką, pradžioje jos mokėsi pas tėvą, o vėliau lankė Tred Waringo muzikos studiją. Baigęs Šv. Juozapo mokyklą ir Šv. Kazimiero aukštesniąją lituanistinę mokyklą, 1972–1976 m. Clevelando valstybiniame universitete studijavo muzikos pedagogiką ir įgijo bakalauro laipsnį. Suorganizavo ir 1974–1976 m. vadovavo 80 dalyvių studentų mišriajam chorui.
Nuo 1975 m. mokytojavo St. Rose mokykloje, tobulinosi dirigentų kursuose Filadelfijoje, kur jam teko diriguoti chorui ir simfoniniam orkestrui. Gavęs stipendiją, 1976–1978 m. studijavo chorvedybą ir dainavimą Cincinnati, OH, universitete ir įgijo dirigento magistro laipsnį. Mokslus baigė gerai, buvo apdovanotas auksinės lyros ženkleliu ir pakeltas į „Guests of Honor“.
1978–1980 m. dainavimo mokytojas Fort Thomaso, KY, mokykloje. 1981–1982 m. Cincinnati universiteto vyrų Glee Club direktorius, nuo 1982 m. Denisono, OH, ir Kento, OH, universitetų chorų direktorius. Dirigavo Philadelphijos „Singers and Concerto Soloists“, buvo New World plokštelių leidėjo asistentas ir muzikos direktorius.
Didelę praktiką įgijo būdamas dr. Riverso asistentu. Dirigentui Robertui Shaw padėjo parengti chorus išvykoms į Europą, dirigavo Kento universiteto simfoniniam orkestrui ir chorui. Kaip solistas dainavo su Cincinnati simfoniniu orkestru ir chorais, koncertavo Šveicarijoje, Prancūzijoje, Rusijoje, Lenkijoje, Anglijoje, Belgijoje, Portugalijoje. Yra atlikęs solo partijų daugelyje muzikinių veikalų.
1985 m. birželio 9 d. apgynė muzikos daktaro disertaciją. 1986 m. kaip solistas debiutavo G. Rossini operoje „Vilius Telis“ Čikagos lietuvių operoje. 1989 m. balandžio 29 d. – 1989 m. balandžio 30 d. dirigavo Lietuvių operoje G. Verdi operą „Trubadūras“. 1987–1989 m. M. K. Čiurlionio meno ansamblio meno vadovas ir dirigentas.
Yra muzikinio veikalo „Kūrėjai“ bendraautoris, skaitęs nemaža paskaitų, pelnęs diplomų ir stipendijų. Priklauso lietuvių ir amerikiečių profesionalų įvairioms muzikų organizacijoms. 1984 m. 7-osios lietuvių tautinių šokių šventės Coliseum, Richfielde, OH, muzikos tvarkytojas ir dirigentas. Padėjo tėvui mokyti „Ramovėnų“ vyrų chorą Klyvlende, vėliau Saint Petersburge, FL, lietuvių choro vadovas.
Uozuolniekų savivaldybė

Istorija

Savivaldybė sudaryta 2009 m. reformos metu iš Jelgavos rajono dalies.
Pranciškus Zaramba

Biografija

1987 m. baigė Klaipėdos žemės ūkio technikumą, technikas – mechanikas. Ūkininkas.
Lietuvos valstiečių partijos, 2003 m. Lietuvos valstiečių liaudininkų sąjungos narys.
2000–2003 m., 2003–2007 m., 2007–2011 m.,  ir nuo 2011 m. Akmenės rajono savivaldybės tarybos narys.  Savivaldybės tarybos Aplinkos apsaugos, žemės, miškų ir urbanistikos komiteto pirmininkas.
Papilės medžiotojų būrelio valdybos pirmininkas. Sutuoktinė Gražvyda, vaikai Asta, Paulius, Vaidas.
Šiaurės pusrutulis

Šiaurės pusrutulis – Žemės rutulio dalis, esanti į šiaurę nuo pusiaujo. Tai taip pat dangaus sferos dalis, į šiaurę nuo dangaus pusiaujo. Žemės šiaurinėje pusrutulio dalyje gyvena didžioji visos planetos gyventojų dalis.
Arktika yra regionas į šiaurę nuo Šiaurės poliaračio. Jam būdingas klimatas su šaltomis žiemomis ir vėsiomis vasaromis. Dažni krituliai yra sniegas. Vasarą būna dienų, kai Saulė visą parą nenusileidžia (poliarinė diena), o žiemą – visą parą nepateka (poliarinė naktis). Šių dienų skaičius priklauso nuo vietos poliaračio atžvilgiu. Ant paties poliaračio tokia para būna viena, o prie Šiaurės ašigalio jų būna keli mėnesiai.
Tarp Šiaurės poliaračio ir Vėžio atogrąžos yra Šiaurės vidutinės platumos.
Šiauriniame pusrutulyje virš paviršiaus judantys daiktai linkę suktis į dešinę dėl Koriolio efekto. Dėl to ciklonai į šiaurę nuo ekvatoriaus sukasi prieš laikrodžio rodyklę, o pietų pusrutulyje – pagal laikrodžio rodyklę. O jūrų srovės Šiaurės pusrutulyje sukasi pagal laikrodžio rodyklę, o Pietų pusrutulyje – atvirkščiai.
Mastaičių pagrindinė mokykla

Istorija

1990 m. įsteigta pradinė mokykla, nuo 1999 m. Mastaičių pagrindinė mokykla.
Klaipėdos tramvajus

Istorija

Tramvajus atidarytas 1904 m. Tai buvo vienintelis elektrinis tramvajus dabartinėje Lietuvos teritorijoje. Klaipėdos elektrinės gaminama energija maitinamas tramvajaus tinklas jungė uostą ir geležinkelio stotį su centru, bei atskirais priemiesčiais.
Teigiama, kad 1934 m. privataus vietinio radijo savininkų reikalavimu Klaipėdoje tramvajų eismas buvo uždraustas, nes kėlė radijo bangų trukdžius. Visgi likviduoti tramvajų buvo nuspręsta dėl jo nusidėvėjimo bei lėšų nebuvimo jo atnaujinimui ir plėtrai. Kurį laiką dar veikė atšaka į Smeltę.
Lietuvai atgavus nepriklausomybę Klaipėdoje pradėtas planuoti tramvajų tinklo su atšaka iki Šventosios per Palangą ir oro uostą atgaivinimas. 2017 m. pradėta rengti galimybių studija, numatyta tramvajaus linija Herkaus Manto gatve ir Taikos prospektu.
Ultra-Trail Cape Town

Ultra-Trail Cape Town – viena iš Pasaulio bekelės ultramaratonų taurės trasų, vingiuojanti per Stalo kalno nacionalinio parko takelius, vieną iš UNESCO pasaulio paveldo vietovę. Trasa taip pat driekiasi Pietų Afrikos Respublikos didžiausio miesto, Keiptauno gatvėmis.
Bekelės bėgimo trasos ilgis siekia 100 km, o vertikalaus sukilimo suma – 4,25 km. Be šių varžybų vyksta ir kitos bėgikų lenktynės tuo pačiu metu šioje vietovėje, tačiau pastarasis renginys sulaukia daugiausiai susidomėjimo.
Grasalkovičių rūmai

Grasalkovičių rūmai (svk. Grasalkovičov palác) – rūmai Slovakijos sostinės Bratislavos Hodžovo aikštėje, vienoje iš pagrindinių mieste. Rūmuose įsikūrusi šalies prezidento rezidencija.
Viena iš Bratislavoje labiausiai turistų lankomų vietų, lengvai pasiekiama lankantis senamiestyje. Netoli – Arkivyskupo vasaros rūmai. Prezidentūrą saugo sargyba, o priešais pastatą įrengtas fontanas „Žemė – taikos planeta“ su į simbolinį gaublį panašiu masyviu rutuliu. Prie šio fontano – viena svarbiausių miestiečių susitikimų ir pasimatymų vietų sostinėje.

Architektūra

Prabanga ir puošnumu stebinantys valstybės pinigus valdžiusio iždininko grafo Antalo Grasalkovičiaus rūmai su prancūziško stiliaus parku pastatyti 1760 m. Jie puikiai atspindi puošnų rokoko – vėlyvojo baroko architektūros stilių. Rūmų architektas – Anton Mayerhofer.

Istorija

Rūmai buvo tapę baroko muzikos kultūros centru. Kadaise kompozitorius J. Haidnas čia pristatinėjo savo simfonijas, virė intensyvus kultūrinis vietos aukštuomenės gyvenimas. 1919 m. rūmuose buvo įsikūrusi teritorinė karo valdyba. Rūmuose II Pasaulinio karo metais buvo Pirmosios Slovakijos respublikos prezidento Jozefo Tiso rezidencija. Pokariu čia įkurdintos įvairios komunistinės Čekoslovakijos institucijos: komisarų taryba, vietos partinės valdžios atstovybė, pionierių namai. Nuo 1996 m. po restauracijos rūmai atiteko Slovakijos prezidento žinion.
Ainų kalba

Kilmė

Anksčiau ainų kalba vartota ir pietiniame Sachaline bei Kurilų salose. Nors ainų kalba turi panašumų su japonų kalba (žodynas, struktūra), tačiau laikoma izoliuota, su kitomis gyvomis kalbomis ryšių neturinčia, kalba. Morfologijos požiūriu kalba artimesnė aleutų – eskimų, Šiaurės Amerikos indėnų kalboms ir baskų kalbai.

Raštas

Ainų kalba raštui vartoja modifikuotą katakanos abėcėlę arba lotynišką raštą. Istoriškai būdavo užrašoma ir kirilica.

Vartosena

Kalba yra ant išnykimo ribos. Kalba dar vartojama Nibutanio gyvenvietėje Biratoryje. Ainų kalba Japonijoje leidžiamas vienintelis laikraštis Ainu Times.
Vis dėlto pastaruoju metu yra judėjimas, kuriuo siekiama atgaivinti kalbą. Judėjimo entuziastų daugiausia Hokaide, tačiau yra ir kitur, auga besimokančiųjų ainų kalbą skaičius; vienas garsiausių - ainų tautosakininkas ir buvęs Japonijos parlamento narys, pats šia kalba kaip gimtąja kalbėjęs Shigeru Kayano,. Hokaido ainų bendrija yra pagrindinė, palaikanti ainų kultūros sklaidą Hokaide.
Vis dėlto ainai nėra pripažinti čiabuviais Japonijos vyriausybės, o tai yra rimta kliūtis sėkmingai atgaivinti ainų kalbos vartojimą.

Fonologija

Kalboje yra 5 balsiai ir 11 priebalsių.
Veikėjas

Veikėjas – asmuo pasakojamajame meno kūrinyje (tokiame kaip romanas, pjesė, televizijos šou/serialas arba filmas). Veikėjai gali būti teigiami arba neigiami, pagrindiniai arba šalutiniai, antraeiliai, epizodiniai, statiški (t. y. nesikeičiantys per visą kūrinį, autorius tik atskleidžia jų bruožus) ir dinamiški (t. y. kūrinio pradžioje yra vienoki, o pabaigoje jau kitokie – sutvirtėję, užaugę, pakeitę pažiūras).
Gustavo nuotykiai (filmas)

Rodymas kino teatruose

Filmo premjera įvyko 2014 m. spalio 17 d. Pradėtas rodyti 12-oje ekranų buvo demonstruojamas apie 7 savaites. Kino teatruose surinko virš 750 000 litų pajamų. Filmą platino "Acme Films".
Vladas Bložė

Vladas Bložė (1914 m. rugsėjo 30 d. Kemėrai, Baisogalos valsčius – 1995 m. rugpjūčio 7 d. Klyvlendas, Ohajo valstija) – veterinarijos gydytojas, daktaras, JAV lietuvių visuomenės veikėjas.

Biografija

1936 m. baigė Šiaulių mokytojų seminariją, 1939 m. – Karo mokyklą Kaune, jaunesnysis leitenantas. 1942–1944 m. studijavo Veterinarijos akademijoje. 1947 m. baigė Hanoverio aukštąją veterinarijos mokyklą, 1949 m. joje įgijo daktaro laipsnį.
1941 m. rugpjūčio 6 d. paskirtas Kauno karo komendantūros Tautinio darbo bataliono 4-osios kuopos būrio vadu. 1944 m. pasitraukė į Vokietiją. 1949 m. apsigyveno JAV. 1950–1952 m. dirbo Dearborno (Mičigano valstija) veterinarijos ligoninėje. 1952–1955 m. veterinarinės ligoninės Čikagoje vedėjas, 1955–1960 m. vertėsi privačia praktika Spencervilyje (Ohajo valstija). 1960–1985 m. dirbo savo smulkiųjų naminių gyvūnų ligoninėje Strongsvilyje.
1985–1987 m. „Vilties“ draugijos vicepirmininkas. Rėmė JAV lietuvių spaudą ir radijo laidas, Klyvlendo lietuvių kultūrinius renginius, P. Klimo knygos „Iš mano atsiminimų“ (1979 m.) leidimą.
Kebeliai

Istorija

Vietovardis kilęs iš pavardės Kebelis. Kaimo pavadinimas vokiečių kalba buvo rašomas Kebbeln. XIX a. pabaigoje iš Pangirių pro Kebelius į Begėdžius nutiestas kelias. Kebeliuose buvo pradinė mokykla (veikė 1825-1944 m., nuo 1904 m. dvi klasės), valsčiaus centras (nuo 1903 m.), paštas, telefonas, telegrafas (nuo 1907 m.), užeigos namai.
Po II-jo pasaulinio karo Kebelių kaime iš esmės pasikeitė gyventojai. Sovietmečiu Kebeliai sunyko: nugriauta nemažai sodybų, sunaikintos senosios kapinės, buvę laukai apaugo mišku ir krūmais.
1990 m. Kebelių žvyro karjere įrengta 800 metrų ilgio uždara žvyro-molio-asfalto automobilių lenktynių Vilkyčių trasa, kurioje rengiamos ir tarptautinės varžybos. Pastatyti keli nauji namai.